Урыстәыла Арратә мчрақәа украинатәи Су-25 карыжьит
© Sputnik / Виталий ТимкивЛетно-тактические учения на Су-25СМ3
© Sputnik / Виталий Тимкив/
Урыстәыла арратә операциа ҷыда Украина имҩаԥнагоижьҭеи ԥшьымз ҵуеит.
АҞӘА, ԥхынгәы 4 - Sputnik. Урыстәылатәи ар ржәылараан иҭадырхеит аҳаирплан Су-25 Иаснаиа Полиана иахьаҵанакуаз ҳәа аанацҳауеит Атәылахьчара аминистрра.
Урыстәыла ар ДЖәР аҿы ааха рнаҭеит Харьков амҵан игылаз УАМ 92-тәии 40-тәии абригадақәа ргыларҭа ҭыԥқәа. Уа иҟан 200-ҩык аррамаҵзурауааи 19 ак аибашьыгатә техникеи. Иара убасгьы уахыки-ҽнаки рыла ааха рыҭан 25-тәи аҳаир-десанттә бригада анапхгараҭаратә ҭыԥқәа быжьба, аџьаԥҳани аракета-артиллериатә бџьари рышьҭаҵарҭақәа ҩба, ареактивтә системақәа "Град" рбатареиа, УАМ аруааи аибашьыга техникеи 16 раион иахьрыҵаркуа.
ДЖәР иаҵанакуа аиланхарҭақәа рҿы ареактив-систематә хымцақәа рывзводқәа ԥшьба. Аоператив-тактикатә авиациеи аракетатәии артиллериатәии ар ааха рырҭеит: УАМ анапхгараҭаратә ҭыԥқәа 2, аџьаԥҳанышьҭаҵарҭақәа 3, 61-тәи араион рҿы аруааи аибашьыга техникеи.
Урыстәыла аҳауаҽацәыхьчаратә мчрақәа икарыжьит аԥырҩы дызҭам ахархәагақәа ааба ДЖәР аҿы, рыԥырра еиԥҟьоуп РСЗО "Ураган" ахгәыцәқәа жәеиза.
Арратә операциа иалагазар ааха рыҭоуп: 230 ҳаирплан, 134 вертолиот, 1448 аԥырҩы дызҭам аппарат, 353 зенит-ракетатә комплекс, 3904 танк, 706 реактив-систематә машьынақәа, 3084 артиллериеи минаршәгеи рыхгәыцәқәа, 4002 ак аибашьыга автомобилтә техника.